Putera Yang Empat

Putera Yang Empat ialah istilah khas bagi empat orang putera di Negeri Sembilan yang menjadi pewaris takhta Yang di-Pertuan Besar Negeri Sembilan. Keempat-empat putera ini akan menjadi calon Yang di-Pertuan Besar yang akan dipilih oleh Undang Yang Empat sebaik sahaja berlakunya kemangkatan Yang di-Pertuan Besar semasa. Putera Yang Empat terdiri daripada mereka yang menyandang jawatan Tunku Besar Seri Menanti, Tunku Laksamana, Tunku Muda Serting dan Tunku Panglima Besar.

Peranan 
Tugas-tugas Putera Yang Empat termasuklah menyelia hal ehwal istana dan pegawai-pegawai istana dan sebagai penasihat kepada Yang di-Pertuan Besar. 

Di samping itu, Perlembagaan Negeri memperuntukkan bahawa Tunku Besar Seri Menanti adalah anggota Dewan Keadilan dan Undang yang dianggotai Yang di-Pertuan Besar, Undang Yang Empat, Tunku Besar Tampin dan beberapa anggota lain.

Penyandang semasa 

 Tunku Besar Seri Menanti : Tunku Ali Redhauddin (sejak 2009)
 Tunku Laksamana: Tunku Naquiyuddin
 Tunku Muda Serting: Tunku Imran
 Tunku Panglima Besar: Tunku Nadzaruddin

Rujukan 

Pemimpin adat di Negeri Sembilan
Pewaris takhta Negeri Sembilan
Pewaris takhta Malaysia